Diari Oficial de la Generalitat Valenciana


Sumari del DOGV 3259, del 08-06-1998 (1998/3860)

RESOLUCIÓ de 30 de març de 1998, del rector de la Universitat de València, sobre delegacions del Claustre en la Junta de Govern per a modificar facultats i escoles universitàries, exclusivament pel que fa a l'adaptació dels plans d'estudi vigents.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3860


Data del document
:   30-03-1998

Organisme emissor
:   Universitat de València

Tipus de document
:   Resolució

RESOLUCIÓ de 30 de març de 1998, del rector de la Universitat de València, sobre delegacions del Claustre en la Junta de Govern per a modificar facultats i escoles universitàries, exclusivament pel que fa a l'adaptació dels plans d'estudi vigents. [1998/X3860]
  
El Claustre de la Universitat de València, en la seua sessió del 13 de novembre de 1991, va acordar autoritzar la Junta de Govern per a modificar facultats i escoles universitàries, exclusivament pel que fa a l'adaptació dels plans d'estudi vigents, d'acord amb el text següent:
  
«Autoritzar la Junta de Govern de la Universitat de València per a acordar la modificació de les Facultats i Escoles Universitàries actualment existents a la Universitat amb estricta subjecció als límits següents:
  
1. La modificació sols podrà consistir en l'aprovació d'un nou o nous plans d'estudis.
  
2. El pla o plans esmentats hauran de ser els que la junta de Govern considere assimilats respecte als actualment vigents, per conduir a titulacions transformades, tot això en els corresponents centres on es produesca la modificació.
  
3. L'aprovació del nou o nous plans haurà de realitzar-se per a complir allò que estableix la disposició transitòria 1ª 1. del RD 1.497/1987, de 27 de novembre, de directrius generals comunes de plans d'estudi dels títols universitaris.
  
4. El rector donarà compte al Claustre dels acords que prenga la Junta de Govern fent ús d'aquestes autoritzacions».
  
Aquesta delegació d'atribucions no impedirà la possibilitat del Claustre de reclamar-ne per a si el coneixement i la resolució.
  
De conformitat amb allò que disposa l'art. 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació continguda en aquesta resolució, es farà constar aquesta circumstància expressament en l'acte administratiu que es dicte.
  
En cap cas no es podran delegar les atribucions que es tinguen al seu torn per delegació continguda en aquesta resolució.
  
De conformitat amb allò que assenyala l'art. 13 de la Llei de Règim Jurídic de les Administracions Públiques i del Procediment Administratiu Comú, aquesta resolució es publicarà en el Diari Oficial de la Generalitat Valenciana i tindrà efecte a partir de l'endemà de la seua publicació.
  
Aquesta delegació en deroga qualsevol altra de les competències atribuïdes que s'hagués efectuat anteriorment, bé en aquest mateix òrgan o en uns altres de distints.
  
València, 30 de març de 1998.- El rector Pedro Ruiz Torres.